Predavanje Fa na Fa-konferenciji u Kanadi 2005
(Li Hondži, 22. maj, 2005, u Torontu)

-srpska verzija 18.02.2009-
(Oduševljen aplauz) Dobro jutro! (Aplauz) (Publika: „Dobro jutro, Učitelju!“)

Sećam se da je pre 20. jula 1999. naša Fa-konferencija u Torontu održana na ovom mestu. (Oduševljen aplauz) U to doba, kad je represija i progon zle KPK bio na pomolu, nešto sam vam rekao: Rekao sam da samo ako ostanete nedirnuti, moći ćete da savladate sve situacije. (Oduševljen aplauz) Naravno, neki učenici su shvatili šta sam rekao, dok su drugi razumeli da sam rekao da ništa ne činite, da ništa ne preduzimate. (Učitelj se smeje) (Svi se smeju) Biti „nedirnut“ se odnosi na nedirnute, nepokolebljive, ispravne misli osobe i ispravnu veru. Nije se to odnosilo na ignorisanje odgovornosti učenika Dafe prema spasavanju živih bića, i toga da se ne ide putem kultivacije i sopstvenog unapređenja kroz teškoće. Kako bi tako moglo biti? Znači, kako god da su ljudi postupali, to je kultivacija, na kraju krajeva, pa je svako imao drugačije razumevanje i svako je uzeo Dafu imajući različit stepen vezanosti; u procesu kultivacije ima ljudskih misli koje je teško ukloniti, a ovo stvara različita razumevanja i shvatanja Fa. Znači, usred ove teškoće, u potpunosti su se pokazala različita razumevanja Dafe od strane učenika i količina njihovih vezanosti, i vi ste videli kako su se ljudi različito ponašali tokom progona. Ovaj progon nam je nametnut i ne treba ga priznati, ali kroz progon su se zaista ukazali nedostaci u kultivaciji, baš kao što je na videlo izašla veličanstvena strana učenika Dafe. Jer to što ste sledili Učitelja do ove tačke i prošli kroz progon, to zaista jeste veličanstveno! (Oduševljen aplauz)

Ja sam rekao da nije ovog progona, kultivacija učenika Dafe bi poprimila drugačiju formu. Naravno, što je bilo bilo je, i to je sada u suštini prelomna tačka. Ali sa stvarima kakve su, pod ovim okolnostima, zaista jeste veličanstveno kad učenici Dafe zaista mogu da ostanu čvrsti i unapređuju sebe u Fa, spasavaju živa bića poričući progon, i stignu dovde gde su danas. Vi ste videli kako je progon zao, okrutan, i povrh toga, ima nešto što ga odvaja od progona učenika prosvetljenih bića u prošlosti: kroz istoriju, progoni su vršeni otvoreno, dok danas, zla KPK ima u svojim rukama sva opaka iskustva i prljave taktike iz progona ljudi kroz istoriju, pa su u ovom progonu i zloj represiji mnoge užasne taktike izvedene na podmukao način. Zato, kad treba pomoći ljudima sveta da saznaju za ovo, pomoći da se digne uzbuna u društvu, da ljudi sveta da reaguju na ovaj progon, ili kad ih treba povesti da iskažu svoju podršku učenicima Dafe – ovo izgleda veoma teško izvodljivo. Razlog je taj što zlo skriva istinu, i njihove taktike progona su krajnje opake. Nikad pre se nešto ovako nije desilo. To je proizvod zle Komunističke partije koja preko jednog veka gomila najopakija iskustva, i oni na krajnje tajnovit način zataškavaju svoje kriminalne radnje u progonu.
Drugim rečima, ova teškoća koja je nametnuta učenicima Dafe je bez presedana u istoriji. U doba kad je progon počinjao, [loši ljudi] su javno delovali, i oni su uzalud pokušavali da potisnu učenike Dafe zloslutnom, nadmoćnom atmosferom u kojoj se činilo da se svet ruši. Ali zle sile, truli demoni i zla Partija nisu mogli uspeti. Kasnije su shvatili da će njihov pristup, kako vreme bude prolazilo, privući međunarodnu pažnju i ozlojediti kineski narod, a šira javnost će podržati učenike Dafe i njihove napore da pomrse račune progonu. Zato su postepeno pretvorili progon u prikriveni. Tada je, kao prvo, spolja izgledalo kao da je pakosna KPK odnela pobedu, a drugo, predstavila je lažnu sliku u kojoj su stvari izgledale mirne i harmonične na površini. Istovremeno, iza scene, je nastavila potajno da progoni učenike Dafe na pakostan način. U kasnijim fazama je čak došlo do toga da ga KPK radio stanice, TV stanice i novine pod državnom kontrolom više nisu pominjale. Ali [KPK] nikad nije odustala od svojih sredstava represivnog progona. Ovo su načini progona gangsterskog režima, kakvi nikad ranije nisu viđeni. Vi ste videli da pod ovim okolnostima glavne medijske ispostave svih zemalja širom sveta, uglavnom nisu izveštavale o progonu učenika Dafe, ćuteći dok se vrše zločini i gresi.
Naravno, postoji još jedan faktor, a to je da je Kina danas postala ekonomsko tržište celog sveta, i mnogim zemljama odgovaraju tamošnji uslovi za investiranje. Ne radi se o tome da KPK ima izuzetne resurse, ili da se KPK promenila na bolje i popravila situaciju u Kini, ili da zla Komunistička partija ima jako dobar pristup, pa na taj način privlači investitore iz celog sveta. U stvarnosti je prilično jednostavno: KPK je načinila kineski narod siromašnim i zastrašenim, pa oni žele da uštede više novca; takođe, radna etika kineskog naroda ih je dovela do toga da rade stalno i dugoročno na svojim radnim mestima. To je privuklo investitore. U mnogim kulturama, jednom kad ljudi zarade nešto novca, oni prestaju da rade i neće ponovo raditi dok ga ne potroše. Ali Kinezi, budući da su osiromašeni i zastrašeni od strane KPK, imaju tu osobinu da žele da zadržati ušteđeni novac, pa dok god žele da štede, oni će raditi. To je privuklo veoma puno investitora kojima je potrebna stabilna radna snaga, posebno tehničko osoblje. Zato je zla KPK upregla ovaj mentalitet koji imaju Kinezi, i koristi Kineze i koristi fondove investitora i ogromne količine financijskog, materijalnog i ljudskog potencijala da tlači ljude i progoni Falun Gong. I tako mnoge zemlje, radi ekonomskih interesa, nisu zauzele svoj stav povodom progona. 
Kroz progon smo videli da ništa što se u društvu zastupa nije pouzdano. Puno je ljudi širom sveta koji govore o ljudskim pravima, i puno je zemalja koje zagovaraju slobodu vere do  tog stepena da se čini da svi na svetu smatraju ove stvari osnovnim životnim potrebama, najvažnijim ljudskim pravima. Ali kad KPK progoni kineski narod i gazi njihova ljudska prava i slobodu verovanja na strahovito zao i surov način, mnoge vlade i mediji širom sveta ostaju nemi. Drugim rečima kad je u pitanju materijalna dobit, sva ta priča o slobodi verovanja i ljudskim pravima odjednom im više ništa ne znači. Što se tiče ljudske savesti, pa, možemo videti da u ovim okolnostima takozvana ljudska savest isto tako postaje ništa. Ispada da se takve stvari promovišu samo kao sredstvo da se zaštite praktični, stečeni  interesi nekih ljudi. Dafa je, s druge strane, prava Istina kosmosa, koju poimate kroz kultivaciju. On je za svagda postojan i nepromenljiv. Njegova ispravna učenja treba podržati u svim situacijama i okolnostima; ona su ono što ljudi treba da slede bez obzira na situaciju. U bilo kojim okolnostima, dok god su ispravne misli kultivatora jake, on može da unapredi, usmeri i pomogne [kultivatoru], na taj način ojačavajući njegove ispravne misli i pomažući mu da se zaštiti od smetnji usled bilo kakve ljudske taktike, ili zlih iskušenja, koja se mogu naći na njegovom putu. Ovo je zakon kosmosa i ispravna vera ljudi u bogove, to je manifestacija Istine dok kultivatori napreduju uzdižući se. S tim se ne može porediti ništa što obični ljudi uređuju radi zaštite interesa običnih ljudi. Drugim rečima, sve ovo prevazilazi obične ljude, i to je razlog zašto učenici Dafe mogu da prebrode progon.
Pored ova dva razloga, postoji zapravo još jedan faktor na najosnovnijem nivou, koji stoji je iza mnogih vlada i skoro svih glavnih medija širom sveta, koji ne zauzimaju stav. A to je što faktori starih sila u starom kosmosu blokiraju sve ljude sveta koji nisu primili Fa, ne dopuštajući im da se mešaju u ovu stvar. Njihov cilj je da se učenici Dafe „testiraju“ na izvesnim mestima. Da su se ljudi sveta umešali, onda test učenika Dafe ne bi bio toliko zao, niti bi se postigao cilj da se kroz žestoke, surove poteškoće, koje su oni sačinili za njih, vidi da li su učenici Dafe dorasli. To je konačan razlog zašto su oni ovo učinili.
Bez obzira na sve, međutim, tokom progona, učenici Dafe i ja smo se u potpunosti oduprli tom progonu. Znači, dok se potpuno odupiremo progonu, ispuniti zahteve vašeg Učitelja, moje zahteve, i održati jedinstveno stanje kultivacije koje imate, i dobro uraditi sve za šta ste odgovorni kao učenici Dafe  - to znači biti vredan. Ranije sam vam rekao da, što se tiče kultivacije, svaki kultivator u prošlosti bi imao, isto kao vi, velike smetnje pune iscrpljujućih, dugotrajnih ispita. A posebno je teško kad se osoba kultiviše dok su stvari od praktične koristi upravo pred njom. Mnoge prilike za dobitak su tu, iskušavaju kultivatora, i kad samo malo spustite svoj gard, vaše razmišljanje, vaše razumevanje, pa čak i vaše ljudske misli će vas navesti da zaplivate u kolotečini. Zato je ova forma kultivacije veoma teška. Ali zato što je teška, gledano iz drugog ugla, pokazuje da su učenici Dafe danas mogu da se kultivišu na visoke nivoe. Da sredina nije toliko iskušavajuća, onda direktni testovi ljudske površine kultivatora i glavnog tela bića te osobe ne bi bili tako intenzivni.
Znate, bile to religije ili razni oblici kultivacije kroz istoriju, oni u kultivaciji čoveka nisu bili odgovorni za najspoljniju površinu osobe, pravu ličnost. Drugim rečima, njima nije bilo važno da li je glavna duša (džu juenšen) osobe  mogla uspeti u kultivaciji. Zato je većina njih podrazumevala kultivaciju u dužem vremenskom periodu mirnoće (dinga). Različita stanja koja se manifestuju kad se vezanosti uklanjaju u mirnoći mogu da deluju samo na sporednu dušu (fu juenšen) kultivatora. Ali ovaj oblik prakse, u kom se učenici Dafe kultivišu u ljudskom društvu, čini da se preostale vezanosti kultivatora, i mnoga iskušenja od ličnog interesa, za čoveka manifestuju na najdirektniji način. A ovo vodi do naglaska na kultivaciju kultivatora koji je na površini, time čineći da ključ budu promene ljudske strane na površini. Ovo onda postaje najkritičnija tačka istaknuta u kultivaciji. Povrh toga, premisa je da je glavno telo čoveka meta spasavanja i onog što treba da se popravi, pa prava kultivacija osobe postaje ono što je najvažnije, a put kultivacije je takav da se direktno testira površina osobe. Testovi sporedne duše i drugih bića prisutnih u ljudskom telu nisu toliko direktni, jer svi oni se do izvesne mere probijaju kroz opsenu, već se osoba [na površini] direktno testira svim stvarima koje za nju mogu predstavljati praktičnu korist. To je ono što je jedinstveno za kultivaciju učenika Dafe. I to je ono na šta sam mislio kad sam rekao: „Ljudska bića se sada zaista mogu kultivisati u bogove.“ Rekao sam: „Po formi, osoba sama je sada zaista onaj koji se kultiviše“, jer ljudsko telo postaje primarno telo u procesu kultivacije.
U početku, kad je ovaj Dafa predavan, puno bogova nije razumelo, pa je zato reklo: „Ti previše ceniš ljude.“ Suština je bila: „Umesto da se usredsrediš na nas, ti se fokusiraš na ljude“. Ko je u prošlosti ljude uzimao za ozbiljno? Ljudska bića imaju puno vezanosti, oni se ponašaju tako inferiorno, a rezonuju tako smušeno. „Zašto bi spasavao ljude?“, mislili su oni. Naravno, bilo je uključeno puno razloga za koje oni nisu znali. Ja sam vam objasnio u ranijim predavanjima da bogovi na niskim nivoima ne znaju pravo stanje stvari na površinskom nivou čovečanstva. Tokom toliko mnogo godina, toliko toga se desilo u ljudskoj istoriji, a površinska ljudska bića su podnela puno toga u svojim različitim inkarnacijama. Fa-ispravljanje spasava sve živote, pa kako onda da ti životi ne budu spaseni? Dok Dafa ispravlja Fa u kosmosu, stvari se izvode na način drugačiji od bilo koje forme kultivacije u prošlosti, gde [forma kultivacije] odgovara samo za jedan određenu vrstu bića, unutar određenog područja. Fa-ispravljanje treba da spase sva bića koja se mogu spasiti, što uključuje sve oblike života koje su stvorili bogovi i koji su prisutni su u glavnom telu osobe. Šta više, mnogi ljudi su prošli ogromne poteškoće tokom dugih, razvučenih godina, pa kako onda da ne budu spaseni? Nisu li ljudi glavna bića u Tri domena? Zar ne treba spasiti sva bića u Tri domena? Onda, ova forma kultivacije, kao i temelji koje je ljudska rasa postavila, i muke kroz koje je prošla tokom dugih godina istorije – nisu li to onda upravo stvari koje su omogućile ljudskim bićima da steknu najveću moćnu vrlinu svih vremena? I zar ova bića ne treba smatrati najizuzetnijim, i prve ih uzeti u obzir za spasiti? Kad je ovo ljudsko mesto učinjeno da bude bazična tačka Fa-ispravljanja, nije li onda najprikladnije da prvi prioritet bude osloboditi ovu grupu bića, ljudska bića?
Naravno, to uopšte nije tako jednostavno. Sve što se danas dešava je predviđeno u prošlosti. Još u doba kad su Tri domena oformljena, započelo se sa stvaranjem aranžmana, a zatim su u ljudskoj formi na čovekovoj najspoljnijoj površini bića postepeno su priređivani uslovi, koji će kasnije biti potrebni u periodu Fa-ispravljanja, što je onda tim bićima omogućilo da u procesu prolaženja kroz tako duge godine steknu ogromnu moćnu vrlinu. Drugim rečima, ono što je na površini ljudskog bića nije tek naprosto čovek. Nedostaci u ponašanju i mudrosti [ljudskih bića] su rezultat ograničenja koja donosi domen u kom se ljudska bića nalaze, sredina Tri domena, i standarda koji je korišćen kad je čovek stvoren. Ovo se ne može posmatrati samo u manifestacijama stvari, jer što je viši nivo jednog faktora, teže je detektovati ga na [nivou] površine ljudskog tela. Bez mogućnosti da se te stvari detektuju, stvarna situacija čoveka je uvek bila skrivena od bića na mnoštvu nivoa. Ne znaju svi bogovi odnos između Tri domena i kosmosa. Kao što znate, tokom istorije puno kultura i mnoga proročanstva su prenesena ljudskom društvu, ali među bogovima, čak ni oni koji su najbliže Tri domena ne znaju za puno takvih stvari. Nije li to čudno? Zašto je onda tako? Zašto ne znaju? Ako ljudi mogu da shvate određena ispravna učenja koja se nalaze u nekim od proročanstava iz prošlosti, kao i vrlo precizna proročanstva koja su ovde ostavljena tokom ljudske istorije, kako bi moglo biti da bogovi ne znaju?
Puno je, zapravo, misterija u ljudskom svetu i u Tri domena, i mnoge misterije su neznane bogovima. I, velike su i brojne razlike između vremena ljudske vrste i onih u kojima su mnogi, mnogi bogovi. Pod pretpostavkom da je ljudsko biće jedna čestica, onda je prilično ograničeno ono što božansko biće koje je veličine krupnije čestice – gledano u smislu zapremine – može da prepozna, čega može da bude svestan, i šta može da zna u vezi duge, razvučene istorije ljudskog sveta. Kad se radi o čestici koja je manja od čestica ljudske rase, ili bogu koji je manji od molekulske  čestice, njegovo vreme veoma brzo prolazi. To je razlog zašto mnoga bića ne znaju ništa o suštinskoj istoriji Tri domena, razlogu postojanja Tri domena, ili pravom smislu postojanja života. Bog zaista ne umire, već se ponovo rađa u svom domenu. Radi opisa ću naprosto koristiti izraz „ponovno rađanje“. I on počinje ispočetka usled zakona formacije-stagnacije-degeneracije-destrukcije koji postoji u kosmosu, slično onom kako ljudska bića prolaze rađanje, starenje, bolest i  smrt, a onda se reinkarniraju. U doba stvaranja kosmosa, u Fa-istine je postavljen princip cikličnog obnavljanja, pa ova pojava na sličan način postoji u domenima bogova. Samo što za bogove, vreme u njihovim [odgovarajućim domenima] izgleda beskrajno. Takođe, bogovi su svesni svog procesa ponovnog rađanja, za razliku od ljudskih bića, kojima je pomisao na smrt užasna i koja nisu sigurna postoji li život posle života. Ove stvari su deo opsene i nisu stvari koje su ljudima dopuštene da znaju. Ali bogovi, u svom božanskom stanju, znaju ovo. Samo što kad se ponovo rađaju, njihova ranija memorija se briše - kad se ponovo rode sva njihova sećanja na prošlost nestanu. Takvi su oni. Ali za njih sve toliko traje, kao da se život nikad ne završava. U procesu ponovnog rađanja, njima se dešava to da više ne znaju stvari iz prošlosti. Znači, tokom dugih godina, ne znaju svi bogovi kosmosa istoriju koja se odvijala u Tri domena. Čak i kod današnjeg Fa-ispravljanja, ne znaju svi bogovi o čemu se ovde radi, niti svaki od njih može da razume ili vidi svaki korak u Fa-ispravljanju. Bića iz brojnih domena vide Fa-ispravljanje tek kad je skoro tačno pred njima, oni ne vide dok ne stigne. Zato su bića kosmosa deluju na različite načine u ovom Fa-ispravljanju. Neka imaju pozitivno razumevanje, neka imaju negativno, a neka imaju pasivno. Takva su ona. Svi različiti načini na koje vidimo da reaguju ljudska bića u današnjem društvu, mogu vam reći, veoma naliče tome kakve su stvari u višim domenima.
Pre 20. jula 1999, u doba kad se Dafa uveliko širio, u kakvom stanju su bila bića i bogovi iz različitih domena? Ona su govorila: „O, Dafa je tako sjajan. Kakva šteta što se tako dobar Zakon predaje ljudima, i to u doba kad su ljudi najgori.“ Neki od njih su mislili: „Možda se veličanstvenost Dafe može pokazati samo dok se širi u ovom vremenu.“ Takođe je bilo bića koja su mislila: „Li Hondži je milostiv, pa hajde da na njega svalimo sve loše stvari, da odradi sve grehe i karmu.“ Ugrabili su priliku da učine loše stvari. Karma koja [me] je pritiskala bila je ogromna poput neba, i mnogi bogovi koji su to videli, mislili su: „Hoće li i dalje moći da uspe?“ Mada je među njima bilo različitih misli i razumevanja, uloge koje su u to doba igrali bile su u velikoj meri pozitivne. Ali jednom kad je počeo progon, 20. jula 1999, njihovo razmišljanje se promenilo. Veliki broj bića u različitim domenima je zauzeo povučen, pasivan stav i samo je posmatrao stvari; oni ništa nisu preduzeli videvši trule demone kako čine zlo i iznose progon, kao da su hteli da vide da li ću [ja] uspeti. Oni su mislili: „Ako budeš uspeo, to je naprosto izuzetno i ja ću te podržati.“ Ali usled prepreka koje su nastale pošto su ustale stare sile i stara bića, i videvši kako se svet puni zlim, nadmoćnim silama, sva bića su imala sebične misli. Većina je mislila: „Ovo će vrlo teško uspeti. Ako ne uspe, to će uticati na mene.“ Zato nisu zauzeli svoj stav. Skoro sva bića u brojnim domenima su bila ovakva. Ono što Fa kosmosa namerava da spase su upravo bića u brojnim domenima. Mada, zahtevi za bića ne mogu biti previsoki. Kad bi svi bili toliko ispravni, kosmosu ne bi trebalo Fa-ispravljanje. Upravo zato što su bića postala ovakva, kad više ne valjaju, ona se ponašaju kako se ponašaju. I to je ono kako su se bogovi poneli prema ovom Fa-ispravljanju i učenicima Dafe.
Naravno, kako sveukupno Fa-ispravljanje neprekidno gura napred, situacija u svetu i u Tri domena u celini, konstantno se menja. Postupci današnjih ljudi, kakve vidite, veoma liče onom kako stvari stoje na nebu. Drugačije rečeno, ako životi mnogih ljudi sveta imaju analogiju sa životima nebeskih tela i imaju određenu pozadinu, onda razmislite: zar [to kako oni deluju ovde] nije u direktnom odnosu sa onim kakve su stvari u višim domenima u ovom trenutku? Naravno, ljudima na najspoljnijoj površini stvari nisu jasne. U ovom času je puno ljudi spremno da iskorači jer bića i kraljevi mnogi različitih domena  mogu da vide da je uspeh Dafe u Fa-ispravljanju nezaustavljiv i izvesan. Zato oni jedan za drugim zauzimaju svoje stavove i to pokazuju svojim postupcima. Konačni faktori starog kosmosa su davno sagledali nailazak ove faze. Puno je još viših, konačnih bića u kosmosu, i iako ona nisu u vezi sa faktorima starih sila, ona su svejedno stara bića i drže se koncepata koje su oformila nakon što su se izopačila. Dok gledaju na učenike Dafe, ona se drže svojih manjkavosti prošlog kosmosa i svojih izopačenih karakteristika, i nastoje da podrže sve ovakve stvari. Ona misle da ovakav progon može pomoći učenicima Dafe da se kultivišu. Njihove predstave deluju kao opstrukcija, i ona su stvorila pregradu između površinskog sveta i drugih domena, kočeći ljudsko razumevanje Fa. Oni misle da je prihvatljivo samo ako neko uspe pod ovim okolnostima, i da se bića na nižim domenima i ljudi sveta mogu zadržati samo ako pod ovim okolnostima iznesu svoj stav. Učiniti izbor pod ovakvim okolnostima zbilja govori o veličanstvenosti bića, ali da li je neophodno da se postoji to stanje u kom ne mogu da shvate Fa-ispravljanje? I što je najvažnije, budući kosmos ne želi da se stvari ovako rade. A Fa-ispravljanje ne priznaje ove negativne, antagonističke faktore. Osim toga, stav bića prema Fa-ispravljanju je ono što je u ovom času krucijalno, i to važi za ta „finalna, najviša“ bića koja pokušavaju da utiču na Fa-ispravljanje.
Fa-ispravljanje se tiče budućnosti svih života, a ne samo učenika Dafe, ljudi sveta, ili bića u različitim domenima. S obzirom na obimnost Fa-ispravljanja, ko bi se mogao izostaviti? Istovremeno, zbog najveće važnosti stava bića prema Fa-ispravljanju, niko nema prava da sputa živa bića i navede ih da u neznanju izvrše zločine protiv Fa-ispravljanja i Dafe. Mešanje tih faktora starih sila nikad nije ni trebalo da se dogodi. Ispravno je samo ako živa bića mogu da sagledaju ovo događanje i zauzmu pozicije bez da ih na bilo koji način kontrolišu, bez smetnji bilo kog faktora. Budući da to nije slučaj, ne predstavlja li ono što su oni skrojili pojavni oblik njihovog aranžmana da neka bića čine loše, a neka bića da čine dobro, na osnovu njihovih želja? Je li to pravo ponašanje tih bića? Nije! Ali kako situacija trenutno stoji, stari, konačni faktori kosmosa i dalje ometaju ono što se želi i što treba da se uspostavi za budućnost.
Danas su postupci života na ovom svetu, kojima smo svedoci, takvi da uprkos uticaju starih sila, bića i bogovi u različitim domenima postepeno dolaze da odobre i podrže Dafu. Ovo odobravanje, međutim, nije stvarno, bezuslovno prihvatanje Dafe, Fa-ispravljanja, i učenika Dafe, već je rezultat velikog zamaha Fa-ispravljanja koje uspešno prožima čitavo kosmičko telo, ne ostavljajući im nikakvog izbora. Naravno, postoji značajan deo njih koji zbilja shvataju, jer sada mogu da sagledaju ovaj trend Fa-ispravljanja i da će se sve za budućnost sigurno postići.  Naravno, ljudi sveta zapravo nisu svesni svega ovoga. Oni mogu da vide da samo to da [Falun Gong] nije zastrašen progonom od strane KPK vlade kojom upravljaju gangsteri, i oni pokazuju shvatanje na ljudskom nivou: „Vau, taj Falun Gong je stvarno nešto posebno. Posle svog ovog vremena, Falun Gong se nije prestrašen pokorio toj zloj KPK, već sve više buja i raste, dok KPK uništava sebe u procesu progona Falun Gonga. Falun Gong je neverovatan!“ Takođe, za kineski narod, kvaliteti koji proističu iz ispravnih misli koje pokazuju učenici Dafe sugerišu da ima nade da će moralne vrednosti kineske civilizacije biti obnovljene. Ti pohlepni, korumpirani političari i zločini koji se vrše divljaju nekontrolisano u društvu kojim vlada KPK. Još jedna stvar, da bi se kineskom narodu dopustilo da pojmi i dobije Fa, umovi Kineza su oslobođeni kad je počelo Fa-ispravljanje, navodeći ih da postanu veoma pametni. Međutim, tokom ovog progona, oni tu pamet nisu iskoristili da shvate Fa, već su je umesto toga iskoristili da čine zločine. Tako su tokom poslednjih nekoliko godina progona učenika Dafe napali Džen-Šan-Ren i promovisali rđave stvari, a ovo je učinilo da načini na koje živa bića vrše zločine postanu krajnje prikriveni i složeni. Nevaljala banda KPK nema načina da reši neugodan položaj u kom se sada nalazi Kina. Oni naprosto nemaju načina da ponište počinjene zločine i složene probleme u društvu kojima su sami kumovali, a s kojima se sad suočavaju.
Sve ovo sam sada kazao jer danas ponovo sedim ovde i predajem vam Fa. (Oduševljen aplauz) Prošlo je pet, šest godina, i ja ovde ponovo predajem Fa, i a vi možda imate drugačiji osećaj, pogotovu oni učenici koji su prošli put bili ovde. U osnovi smo prebrodili zli, surovi progon, [i ja mogu reći da se] u ovom Fa-ispravljanju rđavi faktori KPK drastično i rapidno uništavaju u velikom broju. Baš kao što sam rekao, oni jesu rđavi, zli i loši. Dok god postoje, oni će raditi loše stvari. Zato se u Kini - iako se i tamo, kao na mnogim drugim ljudima širom sveta, eliminiše, usporava i smanjuje kontrola nad ljudima od strane zlih faktora rđave Komunističke partije, i više zapravo ne deluje - progon protiv učenika Dafe i dalje nastavlja. [To će se nastaviti] dok se ne eliminišu u potpunosti, u kom času će se progon okončati. Te zle faktore rđave KPK će definitivno očistiti bogovi u Fa-ispravljanju! (Oduševljen aplauz)
Rđava KPK sama može da vidi da se njiše na ivici i da je sve izgubljeno. Mnogi ljudi žele da se isključe i mnogi pokušavaju da zataškaju zločine koje su počinili u progonu. I naravno, još više ljudi želi da se ispiše iz tih zlih partijskih organizacija. Sve ovo baca te sokole rđave partije u očaj i užasava ih. Očigledno, istupanja iz partije ih teraju da zadrhte od straha. Za njih je sve izgubljeno i oni već mogu da vide da je svršeno s njima. Bez obzira kakav stav imaju obični ljudi prema onom što se dešava, i kako se oni brinu o tome šta će se desiti u kineskom društvu i civilizaciji, oni se uzalud brinu. Od davnina, bogovi nikad nisu otpustili svoj stisak na bilo kojem narodu, ili pojedincu. Kad bogovi žele da društvo zapadne u haos, ono će zapasti u haos; kad bogovi žele da ljudi besne, oni će besneti; a kad bogovi žele da jedno društvo bude stabilno, ono će biti stabilno. Bez obzira koliko je bio velik taj rđavi komunistički logor, kad su [bogovi] poželeli da se raspadne, on se raspao za nekoliko dana. (Aplauz) Sve zavisi od toga da li je bogovima nešto potrebno, ili nije. Nije li tako?
Sve ovde u ljudskom društvu je uspostavljeno za Fa-ispravljanje, i sve što danas postoji, postoji radi mojih učenika Dafe koji potvrđuju Fa. Zapamtite: vi ste zvezde današnjeg sveta, vi ste životi koje živa bića gledaju netremice, i vi ste bića koja određuju budućnost svake osobe u ljudskom svetu! (Aplauz) Znači, spasavanje svih bića i sopstvena kultivacija su za vas od najveće važnosti, učenici Dafe. To se ne radi samo radi Ispunjenja vašeg sopstvenog bića – takođe se radi o ostvarivanju nada koje u vas polažu živa bića, puno bića! U redu, ovde ću stati. (Dug, oduševljen aplauz)
U ovom času [vi treba da se fokusirate na] stvari koje radite, pa ne želim da vam odvlačim pažnju od onog što trenutno činite govoreći o previše drugih stvari. Stvari koje činite sada su najvažnije, pa više ništa neću reći. Svima vam se zahvaljujem! (Oduševljen aplauz)

